Id-Deċiżjoni tal-Kummissjoni
tal-15 ta' Novembru 2002
li temenda Deċiżjoni 93/402/KEE fejn tidħol l-importazzjoni ta' laħam frisk mill-Brażil
(notifikat f'dokument numru K(2002) 4493)
(Kitba b'relevanza ŻEE)
(2002/908/KE)
IL-KUMMISSJONI TAL-KOMUNITAJIET EWROPEJ,
Wara li qieset il-Ftehim li jistabilixxi l-Komunità Ewropea,
Wara li qieset Direttiva tal-Kunsill 97/79/KE tat-18 ta' Diċembru 1997 li tispeċifika l-prinċipji li jiggvernaw l-organizzazzjoni ta' kontrolli veterinarji dwar prodotti li jidħlu fil-Komunità minn terzi pajjiżi [1], u b'mod partikolari l-Artikolu 22(1) tiegħu,
Wara li qieset id-Direttiva tal-Kunsill 72/462/KEE tat-12 ta' Diċembru 1972, dwar problemi ta' spezjonijiet ta' saħħa u veterinarji dwar l-importazzjoni ta' annimali bovini, ovini u kaprini u ħnieżer, laħam frisk jew prodotti tal-laħam minn terzi pajjiżi [2], kif l-aħħar emendat minn Regolament (KE) Nru 1452/2001 [3], u b'mod partikolari l-Artikolu 14(3) u l-Artikolu 15 tiegħu,
Billi:
(1) Deċiżjoni tal-Kummissjoni 93/402/KEE ta' l-10 ta' Ġunju 1993 dwar kondizzjonijiet ta' saħħa ta' l-annimali u ċertifikazzjoni veterinarja għall-importazzjoni ta' laħam frisk mill-pajjiżi ta' l-Amerika ta' isfel [4], kif l-aħħar emendata minn Deċiżjoni 2002 793/KE [5], tapplika għall-Arġentina, Brażil, Ċili, Kolombja, Paragwaj w Urugwaj.
(2) Il-Kummissjoni ġiet infurmata mill-awtoritajiet veterinarji tal-Paragwaj fi tfaqqiegħ tal-marda ta' l-ilsien u d-dwiefer il-barra miż-żona permessa għal esportazzjoni lejn l-UE pero viċin tal-fruntieta mal-Brażil.
(3) Iż-żona ta' sorveljanza tat-tfaqqiegħ taffetwa parti mit-territorju tal-Brażil.
(4) L-awtoritajiet veterinarji tal-Brażil poġġew mill-ewwel fis-seħħ miżuri biex tkun evitata l-firxa tal-marda fit-territorju Brażiljan, b'mod speċjali bil-provvediment ta' vaċċinazzjoni ta' u kontrolli tal-moviment ta' annimali fis-16-il muniċipalita ta' mal-fruntiera.
(5) Fid-dawl tar-riskju potenzali ta' mard fiż-żona ta' furntieta, u ta' l-azzjoni meħuda mill-awtoritajiet veterinarji kompetenti tal-Brażil, l-immportazzjoni ta' laħam bovin mingħajr għadam u matur fl-UE biss mill-muniċipalità konċernata għandha tkun sospiża fuq bażi reġjonali. Pero, konsenji magħmula qabel il-31 ta' Ottubtu 2002 għandhom ikunu awtorizzati xorta waħda.
(6) Deċiżjoni 93/402/KEE għandha għal daqst tant tkun emendata skond il-bżonn.
(7) Il-miżuri provduti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Deċiżjoni 93/402/KEE emendata kif ġej:
1. L-Anness I mibdul mill-kitba f'L-Anness I ta' din id-Deċiżjoni;
2. L-Anness II mibdul mill-kitba f'L-Anness II ta' din id-Deċiżjoni.
Artikolu 2
L-Istati Membri għandhom jemendaw il-miżuri li japplikaw lejn oġġetti importati sabiex ikunu konformi ma din id-Deċiżjoni u għandhom jagħtu publiċita immedjata u xierqa lejn il-miżuri li għandhom ikunu addottati. Għandhom jinfurmaw minnufih lill-Kummissjoni b'dan.
Artikolu 3
Din id-Deċiżjoni għandha tkun iċċekjata fi żmien xahrejn.
Artikolu 4
Din id-Deċiżjoni indirizzata lejn l-Istati Membri.
Magħmul Brussel, fil-15 ta' Novembru 2002.